Aquest apartament està en un molt bon emplaçament, al Guinardó, a 2 minuts del Parc de les Aigües i de la Plaça Sanllehí. A uns 15 minuts caminant es troba el Parc Güell, els búnkers de la Rovira i el parc del Guinardó. El meu gos ha tingut molts espais on poder passejar i jugar amb altres gossos, cosa que he agraït moltíssim. Ara bé, és un barri amb carrers de molta pendent, pujades i baixades, cosa que és un bon exercici físic. L'apartament està molt ben comunicat amb transport públic. En el meu cas vaig utilitzar sempre el metro, la línea groga amb parada a Alfons X que està a 5 minuts de l'apartament. Al barri hi trobes de tot, qualsevol mena de botigues i en el meu cas em vaig menjar el millor croissant de xocolata a una fleca al costat de casa i un sabater excel-lent em va arreglar diverses sabates. És un barri sense turistes, només amb barcelonins de tota la vida.
L'apartament es troba a la darrera planta d'un edifici sense ascensor, protegit del soroll del carrer i amb un veïnat tranquil. Jo he pogut dormir sense can interrupció (un llit molt còmode, per cert), cosa que a Barcelona s'agraeix. L'apartament té una terrassa molt agradable, perfecte pera la primavera i l'estiu.
L'apartament té de tot, inclosa una planxa, un secador de cabell, rentadora, rentaplats, calefacció, tovalloles, estris de cuina... Vaig haver de demanar un joc extra de llençols però en Raf amb molta diligència ens les va portar.
Durant la nostra estada, la calefacció i el microones es va espatllar però de nou el Raf ens va portar un microones nou ràpidament amb una ampolla de cava per les molèsties causades i van fer arreglar la calefacció que va funcionar perfectament fins que vam marxar.
Alguns contres serien que hi ha alguns endolls que no funcionen, com per exemple el del bany i un parell a menjador i el bullidor triga moltíssim a bullir l'aigua (potser s'hauria de comprar un de nou).
En conclusió, un bon lloc on quedar-s'hi.